b'\n_START_ARTICLE_\nKingdom of Loathing\n_START_PARAGRAPH_\nKingdom of Loathing (l\xc3\xbchend KoL) on brauserip\xc3\xb5hine mitme m\xc3\xa4ngija rollim\xc3\xa4ng, mille on kujundanud ja mida haldab Asymmetric Publications, eelk\xc3\xb5ige m\xc3\xa4ngu looja Zack Johnson ("Jick") ja tema kaasautor Josh Nite ("Mr Skullhead" ). M\xc3\xa4ng sai alguse 2003. aastal. Kuna sellele lisatakse sageli uut sisu, peetakse m\xc3\xa4ngu pooleliolevaks ja ametlikule on see ka k\xc3\xbcmme aastat hiljem endiselt beetaversioon. KoL on ingliskeelne._NEWLINE_M\xc3\xa4ngus kasutatakse k\xc3\xa4sitsi joonistatud kriipsujukudest graafikat, selle tegevustikku iseloomustavad s\xc3\xbcrrealistlik huumor, s\xc3\xb5nam\xc3\xa4ngud, paroodiad ning rohkem viited popkultuurile. KoLis kogub m\xc3\xa4ngija kollidega v\xc3\xb5ideldes kogemuspunkte, liha (meat, m\xc3\xa4ngusisene virtuaalraha) ja esemeid, tegevus toimub k\xc3\xa4igup\xc3\xb5hiselt. M\xc3\xa4ngijad saavad \xc3\xbcksteisega suhelda m\xc3\xa4ngijatevahelises v\xc3\xb5itluses (arvutim\xc3\xa4ngude terminoloogias PvP), kaubitsedes kaupade ja teenustega, organiseerudes klannidesse, uurides koos klanni keldri alust koobastikku ning vestluskanalites (chat room)._NEWLINE_Kingdom of Loathing on p\xc3\xa4lvinud t\xc3\xa4helepanu ka selle poolest, et on suutnud ennast \xc3\xa4ra majandada puhtalt annetuste ja kaubam\xc3\xbc\xc3\xbcgiga, hoidudes reklaamist ja m\xc3\xa4ngimise maksustamisest, mida kasutavad paljud veebim\xc3\xa4ngud. Edukas majandusmudel on lasknud firmal palgata kaheksa t\xc3\xa4iskohaga t\xc3\xb6\xc3\xb6tajat. 2008. aastal oli KoLil 100 000 kuni 150 000 p\xc3\xbcsim\xc3\xa4ngijat. Nad on moodustanud aktiivse kogukonna, mis korraldab sageli kokkutulekuid ning haldab veebip\xc3\xb5hist raadiojaama._NEWLINE_Kriitikud on m\xc3\xa4ngu \xc3\xbcldiselt kiitnud. 2012. aastal sai Kickstarteris alguse Kingdom of Loathingu p\xc3\xb5hine lauam\xc3\xa4ng Mr. Card Game.'